Document ID: /roh_data/filtered/fineweb-2-filterrobots_roh.jsonl.gz/45482

En tut èn 23 scolars e scolaras da Zollikon dal staglim superiur arrivads al camp da scola a Trin. Els sustegnan il project da guaud da muntogna «Bergwaldprojekt». L'idea ha la scolasta da classa Janine Truöl gì.
Avant ch'il mund da lavur cumenza, fai bain da lavurar da las 8.00 fin las 17.00. La classa ha blera energia e qua pon els sa strapatschar.
La classa sustegna il mantegniment, la tgira e la protecziun dal guaud e da la cuntrada cultivada en il territori da muntogna. Quai succeda spezialmain cun lavurs da tgira e da sanaziun en lavuratoris.